2004R0048 — SL — 01.01.2008 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA (ES) št. 48/2004 EVROPSKEGA PARLAMENTA IN SVETA

z dne 5. decembra 2003

o pripravi letne statistike Skupnosti o jeklarski industriji za referenčna leta 2003-2009







EVROPSKI PARLAMENT IN SVET EVROPSKE UNIJE STA – ob upoštevanju Pogodbe o ustanovitvi Evropske skupnosti in zlasti člena 285(1) Pogodbe, ob upoštevanju predloga Komisije ( 1 ), ob upoštevanju mnenja Evropskega ekonomsko-socialnega odbora ( 2 ), v skladu s postopkom, določenim v členu 251 Pogodbe ( 3 ), ob upoštevanju naslednjega: (1) Statistika o jeklarski industriji je temeljila na Pogodbi o ustanovitvi Evropske skupnosti za premog in jeklo (ESPJ), ki od 23. julija 2002 ne velja več. (2) Sprejeta je bila Uredba (ES) št. 1840/2002 ( 4 ) Evropskega parlamenta in Sveta z dne 30. septembra 2002, da se po izteku veljavnosti PESPJ zagotovi podaljšanje ESPJ sistema statistike o jeklu do 31. decembra 2002. (3) Zaradi izvajanja prihodnjih politik Skupnosti o jeklarski industriji je treba nadaljevati z zbiranjem statističnih podatkov o jeklarski industriji. Na evropski ravni ni nobenega drugega statističnega sistema, ki bi lahko zadovoljeval potrebe po taki statistiki. Zato je potrebna nova uredba na podlagi Pogodbe ES o zbiranju statističnih podatkov Skupnosti o jeklarski industriji. (4) Uredba Sveta (ES) št. 322/97 dne 17. februarja 1997 o statističnih podatkih Skupnosti ( 5 ), predstavlja referenčni okvir za določbe te uredbe. (5) Potrebno je prehodno obdobje od 2003 do 2009, da se ugotovi, ali se statistika o jeklu lahko vključi v druge statistične sisteme. (6) Podjetja v jeklarski industriji potrebujejo informacije o naložbah in zmogljivosti iz celega sveta, da lahko ocenijo bodočo premajhno ali preveliko zmogljivost za posamezne razrede jeklenih izdelkov. Statistika Skupnosti o naložbah in zmogljivosti prispeva k globalnemu omrežju informacij o svetovni jeklarski zmogljivosti, ki je organizirana pod pokroviteljstvom OECD. (7) Statistika o porabi energije v jeklarski industriji daje informacije ne samo o porabi energije in proizvodnji v jeklarski industriji, ampak posredno tudi o emisiji onesnaževal. (8) Statistika o razpoložljivosti zalog odpadkov iz železa in jekla je potrebna za spremljanje uporabe te pomembne surovine za izdelavo jekla. (9) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil ( 6 ). (10) Opravljen je bil posvet s z Odborom za statistični program v skladu s členom 3 Sklepa Sveta 89/382/EGS, Euratom ( 7 ) – ob upoštevanju naslednjega: SPREJELA NASLEDNJO UREDBO:







Člen 1

Cilj

Cilj te uredbe je vzpostavitev skupnega okvira za sistematično pripravo statistike Skupnosti o jeklarski industriji za referenčna leta 2003-2009.

Člen 2

Opredelitev pojmov

V tej uredbi imata izraza „statistični podatki Skupnosti“ in „priprava statističnih podatkov“ pomen, kot ga določa Uredba (ES) št. 322/97.

Člen 3

Področje uporabe

▼M1

Ta uredba zajema podatke o jeklarski industriji, ki je opredeljena kot skupina 24.1 statistične klasifikacije gospodarskih dejavnosti v Evropski skupnosti (NACE Rev. 2).

▼B

Kadar dodana vrednost v stroških faktorjev podjetij v jeklarski industriji držav članic predstavlja manj kot 1 % celotne vrednosti Skupnosti, ni treba zbirati podatkov o spremenljivkah.

Člen 4

Spremenljivke

Posredovani podatki, ki so v skladu z obliko, določeno v Prilogi, se nanašajo na spremenljivke enote enovrstne dejavnosti, kot je opredeljeno v Uredbi Sveta (EGS) št. 696/93 z dne 15. marca 1993 o statističnih enotah za opazovanje in analizo gospodarstva v Skupnosti ( 8 ) in na podjetja s 50 ali več zaposlenimi.

Člen 5

Referenčno obdobje in periodika

Države članice letno zbirajo podatke, določene v Prilogi, prvič za leto 2003 in nato za vsako leto do leta 2009.

Člen 6

Posredovanje podatkov

1. Države članice Komisiji (Statističnemu uradu Evropskih skupnosti) posredujejo podatke in metapodatke o jeklarski industriji, združene po enotah iz člena 4. Posredujejo se zaupni podatki v skladu z obstoječimi določbami Skupnosti o posredovanju zaupnih podatkov.

2. Države članice posredujejo podatke in metapodatke v elektronski obliki. Prenos mora biti skladen z ustreznimi standardi za izmenjavo, sprejetimi v skladu s postopkom iz člena 8(2). Statistični urad Evropskih skupnosti da na voljo podrobno dokumentacijo v zvezi z odobrenimi standardi in posreduje smernice, kako te standarde izvajati v skladu z zahtevami te uredbe.

3. Države članice podatke in metapodatke posredujejo v šestih mesecih po koncu referenčnega leta. V skladu s postopkom iz člena 8(2) pa Komisija lahko to obdobje podaljša na 12 mesecev za prvo posredovanje za tiste države članice, ki imajo težave pri izvajanju te uredbe.

Člen 7

Izvedbeni ukrepi

V skladu s postopkom iz člena 8(2) se določijo naslednji ukrepi za izvajanje te uredbe:

(a) kakršna koli sprememba seznama spremenljivk, pod pogojem, da se državam članicam ne naloži znatna dodatna obremenitev;

(b) format posredovanja in prvo obdobje posredovanja podatkov.

Člen 8

Postopek

1. Komisiji pomaga Odbor za statistični program, ustanovljen s členom 1 Sklepa 89/382/EGS, Euratom.

2. Kadarkoli se navaja ta odstavek, veljata člena 5 in 7 Sklepa 1999/468/ES, ob upoštevanju določb člena 8 Sklepa.

Obdobje iz člena 5(6) Sklepa 1999/468/ES je tri mesece.

3. Odbor sprejme svoj poslovnik.

Člen 9

Poročila

V petih letih po začetku veljavnosti te uredbe Komisija Evropskemu parlamentu in Svetu predloži poročilo o izvajanju te uredbe.

Poročilo predvsem:

(a) oceni koristi pripravljene statistike za Skupnost, za države članice ter za tiste, ki posredujejo statistične informacije in uporabnike le-teh glede na njihove stroške;

(b) oceni kakovost pripravljene statistike;

(c) preveri sinergijo z ostalimi aktivnostmi Skupnosti;

(d) predlaga kakršne koli spremembe, za katere meni, da so potrebne za boljše izvajanje te uredbe.

Člen 10

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA

PODATKI IZ ČLENOV 4, 5 IN 6, KI JIH JE TREBA POSREDOVATI STATISTIČNEMU URADU EVROPSKIH SKUPNOSTI

1. Letna statistika bilance stanja odpadkov iz jekla in železove litine







(Enota: tone) Oznaka Naslov Bilanca stanja odpadkov iz jekla in železove litine 1010 Zaloge na prvi dan v letu 1020 Nastali v okviru obrata 1030 Prejemi (1031 + 1032 + 1033) 1031 — od domačih virov 1032 — od drugih držav članic Skupnosti 1033 — od tretjih držav 1040 Skupaj na voljo (1010 + 1020 + 1030) 1050 Skupna poraba… 1051 … od tega elektropeči 1052 … od tega nerjavni odpadki 1060 Dobave 1070 Zaloge na zadnji dan v letu (1040–1050–1060)

2. Poraba goriv in energije ter bilanca stanja električne energije v jeklarski industriji

Del A: Letna statistika porabe goriv in energije, razčlenjena po vrstah obratov ( 9 )







(Enota: tone ali giga džuli (GJ)) Oznaka Naslov Pripombe Poraba goriv in energije 2010 Trdna goriva (2011 + 2012) tone 2011 Koks tone 2012 Druga trdna goriva tone 2020 Tekoča goriva tone 2030 Plin (2031 + 2032 + 2033 + 2034) GJ 2031 Plavžni plin GJ 2032 Koksarniški plin GJ 2033 Konvertorski plin GJ 2034 Drugi plin GJ 2040 Zunanje dobave plavžnega plina GJ 2050 Zunanje dobave konvertorskega plina GJ

Del B: Letna statistika bilance stanja električne energije v jeklarski industriji







(Enota: MWh) Oznaka Naslov Bilanca stanja za električne energije v jeklarski industriji 3100 Viri (3101 + 3102) 3101 Bruto proizvodnja 3102 Prejemi od zunaj 3200 Poraba (3210 + 3220 + 3230) 3210 Poraba v tovarni (3211 + 3212 + 3213 + 3214 + 3215 + 3216 + 3217) 3211 Oprema za sintranje in naprava za pripravo vsipa 3212 Plavži in elektropeči za proizvodnjo železa 3213 Elektrojeklarne in kontinuirno litje 3214 Druge talilnice in kontinuirno litje 3215 Valjarne 3216 Postaje za proizvodnjo električne energije 3217 Druga oprema 3220 Dobave drugim 3230 Izgube

3. Poizvedbe o naložbah v industriji železa in jekla

Del A: Letna statistika o izdatkih







(Enota: milijoni evrov) Oznaka Naslov Investicijski izdatki v industriji železa in jekla 4010 Koksarna 4020 Oprema za pripravo vsipa 4030 Oprema za proizvodnjo grodlja in železovih zlitin (vključno s plavži) 4040 Jeklarne 4041 … od tega elektro jeklarne 4050 Kontinuirno litje 4060 Valjarne (4061 + 4062 + 4063 + 4064) 4061 Ploščati izdelki 4062 Dolgi izdelki 4063 Hladne valjarne za široke trakove 4064 Linije za nanos površinskih prevlek 4070 Druga oprema 4100 Skupaj (4010 + 4020 + 4030 + 4040 + 4050 + 4060 + 4070) 4200 … od tega za zmanjševanje onesnaževanja

Del B: Letna statistika o zmogljivosti







(Enota 1 000 ton na leto) Oznaka Naslov Največja možna proizvodnja v industriji železa in jekla (zmogljivost) 5010 Koks 5020 Priprava vsipa 5030 Grodelj in železove zlitine 5040 Surovo jeklo 5041 — od tega iz elektropeči 5042 — od tega vlito po kontinuirnem postopku 5050 Izdelki, pridobljeni neposredno s toplim valjanjem (5051 + 5052) 5051 Ploščati izdelki 5052 Dolgi izdelki 5060 Izdelki, pridobljeni iz toplo valjanih izdelkov (brez izdelkov s površinsko prevleko) 5061 … od tega izdelki, pridobljeni s hladnim valjanjem 5070 Izdelki s površinsko prevleko





(

9

)